CELEX: 62021CN0717
Language: ro
Date: 2021-11-26 00:00:00
Title: Cauza C-717/21: Cerere de decizie preliminară introdusă de Sąd Rejonowy w Siemianowicach Śląskich (Polonia) la 26 noiembrie 2021 – Provident Polska S.A./VF

21.3.2022   
            
            
               RO
            
            
               Jurnalul Oficial al Uniunii Europene
            
            
               C 128/4
            
         
      Cerere de decizie preliminară introdusă de Sąd Rejonowy w Siemianowicach Śląskich (Polonia) la 26 noiembrie 2021 – Provident Polska S.A./VF
      (Cauza C-717/21)
      (2022/C 128/05)
      Limba de procedură: polona
      
         Instanța de trimitere
      
      Sąd Rejonowy w Siemianowicach Śląskich
      
         Părțile din procedura principală
      
      
         Reclamantă: Provident Polska S.A.
      
         Pârât: VF
      
         Întrebarea preliminară
      
      Conținutul articolului 7 din Carta drepturilor fundamentale a Uniunii Europene, care consacră dreptul fundamental la protecția reședinței, se opune unei interpretări a articolului 3 alineatul (1) și a articolului 4 alineatul (1) din Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii (1), cu modificările ulterioare), în special a noțiunii de „dezechilibru semnificativ”, care permite executarea unui contract de credit pentru consumatori prin rambursare în rate percepute de profesionist exclusiv la reședința consumatorului?
      
         (1)  JO 1993, L 95, p. 29, Ediție specială, 15/vol. 2, p. 273.